A Un guera Spiritual:
· E armanan pa atake (2 Korintionan 10:1-11)
· Pablo a wòrdu akusá di ta kobarde i torpe den persona, ounke e tabata papia severo den su kartanan (2 Kor. 10:10).
· Komo kontesta riba e argumento aki, Pablo a indiká klaramente ku e tabata sintié kapas pa ta mes duru den persona ku den un karta, pero ku e lo no a inkliná pa usa “armanan karnal” (manera outoritarismo, kastigu físiko òf alabansa propio), pero lo a usa solamente armanan “poderoso den Dios” (2 Kor. 10:2-4).
· E “armanan” aki ta inkluí aktua ku e humildat i mansedumbre di Kristu (Mt. 11:29). Pero tambe nan ta enserá para firme kontra maldat, manera Hesus a hasi (Mat. 21:12-13), òf papia kla ora ta nesesario.                               (Mat. 23:23-27).
· Pablo su outoridat a wòrdu duná na dje dor di Kristu, i semper e lo a us’é pa edifiká, no pa destruí.                      (2 Kor. 10:8).
· E defensa korekto (2 Korintionan 10:12-18)
· Filosofonan Griego tabata cobra sumanan grandi na studiantenan cu kier a siña di nan. Pa atraé e studiantenan aki, nan tabata gaba di nan konosementu, di nan posishon sosial òf di e hendenan importante ku tabata konosé i respetá nan. Esaki tambe tabata e práktika di e maestronan falsu ku a infiltrá Korinto.                                                                    (2 Kor. 10:12; 11:19-20).
· Pero Pablo no a kobra pa kompartí su konosementu, e no a presentá kartanan di rekomendashon, i e no a gaba di su mes. I e tabata wòrdu despresiá pa esaki! Kon e por a defendé su mes?
· Ta parse ku e tabatin mester di wòrdu elogiá dilanti di e korintionan pa e wòrdu aseptá pa nan. Pero no tabata esun ku mester a alaba su mes (Prov. 27:2). Pablo a laga Dios ta esun pa alab’é (2 Kor. 10:18).
· Si tin algu ku nos por gaba òf alabá nos mes p’e, esei ta konosé Dios i obedes’é.  (Jer. 9:24; 2Kor. 10:17).
B Tratando ku maestronan falsu:
· Gañadónan disfrasá komo apòstel (2 Korintionan 11:1-15)
· Pablo ta deseá di trese un iglesia puru serka Kristu (2 Kor. 11:2). Pero e iglesia tabata den peliger di wòrdu engañá, meskos ku Eva, i stòp di ta e bruid di Hesus (2 Kor. 11:3).
· Kiko tabata e berdadero peliger? Hudiunan ku a elogiá nan mes komo “gran apòstelnan” di Hesus a bin Korinto siñando “un otro Hesus,” “spiritu diferente,” i “evangelio diferente” (2 Kor. 11:4-5; Gal. 1:8).
· E echo ku un hende ta prediká tokante Hesus no ta nifiká ku nan ta mustrando nos e berdadero Hesus, manera Beibel ta revelá. Nan palabranan por ta maravioso, pero Satanas mes tambe sa kon pa papia maravianan i presentá su mes “den un angel di lus” (2 Korintionan 11:14).
· Pa medio di nan akshon i palabra, berdadero maestronan ta siña “e bèrdat di Kristu” (2 Kor. 11:9-10). Pero maestronan falsu, ku solamente ta fingi piedat, ta ministernan di engaño disfrasá komo apòstel (2 Kor. 11:13-15).
· Pablo i e maestronan falsu (2 Korintionan 11:16-31)
· Ki similaridatnan tabatin entre Pablo i e maestronan falsu? Nan tur tabata hudiu kombertí na kristianismo (2 Kor. 11:22).
· Kiko tabata e diferencianan entre nan? Aki ta kuminsá e lokura di Pablo: “Nan ta sirbidónan di Kristu?(Mi ta for di mi mente pa papia asina.) Mi ta mas” (2 Korintionan 11:23 NIV). Si e otronan ei tabata gaba di a sufri pa Kristu, Pablo tabata muchu mas kualifiká: bati; enkarselá; menasá ku morto; piedra; naufragá riba laman; envolví den peligernan di tur tipo; eksperensiá hamber, set, friu i desnudes (sunu); konstantemente preokupá pa e iglesianan (2 Korintionan 11:23b-29).
· Y aki ta termina e “locura” di Pablo. E no kier a duna e impreshon ku e tabata deseá di gaba tokante loke el a hasi pa Kristu. Su berdadero gabamentu (òf gloria) tabata loke Kristu a hasi p’e.
· Su berdadero forsa tabata den su debilidat, loke a hib’é na dependé kompletamente riba Hesus (2 Kor. 11:30-31; 12:6-10).
· Eksaminashon propio i viktoria (2 Korintionan 12:14-13:10)
· E tempu tabata yegando ku Pablo lo a bishitá Korinto. Kiko e lo a haña i kon e mester aktua di akuerdo ku esei? (2 Kor. 13:1-2).
· Pablo tabata prepará pa ehersé disiplina eklesiástiko ku forsa: pa restorá esnan arepentí, i pa kastigá esnan obstiná.
· Su miedu tabata ku, ora e yega, e lo a haña nan den pleitu i vários piká. E tabatin miedu di mester a yora pa pekadónan ku no a arepentí (2 Kor. 12:20-21).
· P’esei, promé ku e tempu ei yega, e korintionan mester reflehá i saminá nan mes (2 Kor. 13:5).
· Pablo, di su parti, a resa pa nan stòp di hasi malu i hasi bon, i pa nan ta perfekto (2 Kor. 13:7-9).
